За период от пет години издава седем албума: „Ştiu că Exist“ (1998), „Colinde şi cântece sfinte“ (коледен, 1999), „Mă Voi Întoarce“ (2001), „Ştii ce înseamnă“ (2001), „Prima Selectie“ (бест-ъф, 2001), „Albumul de Craciun“ (коледен, 2002) и „Fără Sfârşit“ (2003). През 2001 година получава награда на Румънската музикална индустрия за „най-добра певица“. През 2002 година ѝ е връчена награда от Ем Ти Ви Румъния за „най-добър видеоклип“ (към песента „Serile verii“). Получава още награди на фестивали в Чешме, Скопие и Валета. През 2003 година прави опит да запише албум на френски и английски в Париж, но той остава незавършен. Завършва трета на селекцията за „Евровизия 2003“ и шеста на тази за „Евровизия 2004“. Номинирана е за „най-добър изпълнител“ на Музикалните награди на MTV. Сключва брак с Раду Букура. В края на 2006 година издава „De sarbatori“, или своя пореден коледен албум.